Sp¢rsmål+og+ideer

På denne siden ønsker vi at dere kursdeltakere deler gode tips og ideer til aktiviteter, materiell, bøker eller nettsteder dere har gode erfaringer med, eller kommer med spørsmål til hverandre eller kurslederne. Hvordan legge inn noe her? Se oppskrift nederst på siden

1) Adressen til lesesenteret er: [|www.lesesenteret.uis.no]. Her er mye godt å hente, kos deg med det en kveldsstund og la deg inspirere!! Sissel og Ellinor

2) Nettsteder for elevene: [|www.abc.cappelen.no] [|www.lokus123.no] - gå til Zeppelin for norsk, ellers finnes alle fag. [|www.gyldendal.no/abc] [|www.stairs.cappelendamm.no] [|www.gyldendal.no/multi] - matematikk [|www.salaby.no] - alle fag Sissel og Ellinor

3) Gode metoder og ideer for sosial trening til tema klasseledelse: "De utrolige årene. Hvordan fremme sosial og emosjonell kompetanse hos barn." Carolyn Webster Stratton Sissel og Ellinor

4) **__Noen spørsmål fra evaluering av kursdag 1:__**

Alt jeg presenterte omkring lese- og skriveopplæring og matematikk er basert på forskning. Siden et par av dere etterlyste mer konkret her, har jeg tatt fram noe av det jeg bygger på. __Språkutvikling__: Høyen og Lundberg: En kan forutsi senere leseferdighet ut fra barns språkkompetanse i 4 årsalderen. __Skrivingens betydning for skriftspråkutviklingen: Ehri 1985:__ Skrivingens betydning for utviklingen av barnets språklige bevissthet: Skriftbildet viser barnet helt konkret og visuelt at talen har en form. __Skriftspråklig bevissthet:__ Bradley og Bryant, Bornholmprosjektet v/ Lundberg og Frost: Det er en positiv sammenheng mellom trening i språklig bevissthet og tidlig lese- og skriveutvikling. __Arbeid med skriftspråklig bevissthet__: Her er det gjort forskning med grupper av elever som fikk slik trening og kontrollgruppe som bare fikk bokstav-leseinnlæring, Bornholmprosjektet, Jørgen Frost, Bente Hagtvedt og Herdis Palsdottir presentert i boka “Lek med språket”. Elever som fikk skriftspråklig bevissthetstrening ble markant bedre lesere og antall elever med senere lese- og skrivevansker ble redusert. __Syntetisk eller analytisk lesemetode:__ Connecticut Longitudinal Study 1999: Svak avkodingsferdighet (evne til å lydere seg fram til ord ved bruk av bokstaver eller bokstavsekvenser) har stor innvirkning på leseforståelse. Svake lesere bruker i større grad kontekst til å gjette seg fram til ord, enn sterke lesere. De kompenserer for dårlig avkodingsferdighet. Derfor er opplæring i syntetisk lesing viktig. __Matematikk:__ Teorien om språk og begreper i matematikken, om bruken av konkret materiell og linken til matematikkens symbolspråk ved avkonkretisering kommer i hovedsak fra Snorre Ostads forskning. “Elever med matematikkvansker”, 1999.
 * Hva sier forskningen om lese- og skrive- og regneopplæringen:**

Innlæring av ny bokstav/lyd bør være et fast program med de samme elementene men ulikt innhold. Et slikt program ble skissert på kurset i juni. Dette programmet skal inneholde lekpregede aktiviteter og vil derfor ikke være kjedelig for de som kan bokstavene. Det skal i tillegg til selve bokstav/språklydinnlæringen bestå av språkleker som skriftspråklig bevissthetstrening. Dette programmet er det viktig at alle får med seg. Den bokstavinnlæringen de har fått tidligere er sannsynligvis mangelfull i forhold til sammenhengen mellom bokstav og lyd. Elever som har lært å lese kan forlate gruppen og sette seg i lesekroken når lærer går over til lesetrening.
 * Skal alle delta på bokstavprogrammet?**

Hilsen Sissel

5) 6)

**Hvordan legge inn noe her?**
Denne siden består av ett dokument, som alle kan være med å redigere. For å endre dokumentet gjør du slik:
 * Klikk på **Edit this page** øverst til venstre i bildet.
 * Når Editoren kommer opp, kan du starte å redigere siden. Editoren fungerer omtrent som et vanlig tekstbehandlingsprogram. Nye saker legger du øverst i dokumentet, så ligger alltid det nyeste først. Kommentarer til andres innspill legges rett under det aktuelle innspillet.
 * Det er fint om du skriver navn og skole under innlegget ditt, men det er også lov å være anonym.
 * Når du er ferdig, klikker du på Save øverst til høyre i bildet. Da blir dine endringer lagret. (Hvis du har slettet noe som er lagt inn fra før, blir dette borte. Det er derfor lurt å være sikker før du lagrer.)